CELEX: 62015TN0557
Language: et
Date: 2015-09-16 00:00:00
Title: Kohtuasi T-557/15 P: Fernando De Esteban Alonso 16. septembril 2015 esitatud apellatsioonkaebus Avaliku Teenistuse Kohtu 15. juuli 2015. aasta määruse peale kohtuasjas F-35/15: De Esteban Alonso versus komisjon

9.11.2015   
            
            
               ET
            
            
               Euroopa Liidu Teataja
            
            
               C 371/44
            
         Fernando De Esteban Alonso 16. septembril 2015 esitatud apellatsioonkaebus Avaliku Teenistuse Kohtu 15. juuli 2015. aasta määruse peale kohtuasjas F-35/15: De Esteban Alonso versus komisjon
   (Kohtuasi T-557/15 P)
   (2015/C 371/45)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Fernando De Esteban Alonso (Saint-Martin-de-Seignanx, Prantsusmaa) (esindaja: advokaat C. Huglo)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada 15. juuli 2015. aasta määrus kohtuasjas F-35/15, millega Avaliku Teenistuse Kohtu president jättis tema hagi rahuldamata;
            
         
               —
            
            
               tühistada ametisse nimetava asutuse 21. novembri 2014. aasta otsus, mis saadi kätte 3. detsembril 2014 ja millega jäeti hageja 5. augustil 2014 esitatud kaebus nr R/865/14 rahuldamata;
            
         
               —
            
            
               mõista komisjonilt välja 17  242,51 eurot, mille korrigeeritud summa apellatsioonkaebuse esitamise päeval on 24  242,51 eurot;
            
         
               —
            
            
               mõista Euroopa Komisjonilt välja kõik kohtukulud ning 3  000 euro suurune summa kohtuväliste kulude eest, mille suurust võidakse vajadusel muuta.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et puudus õigusemõistmine, kuna Avaliku Teenistuse Kohus lahendas asja kohtumäärusega, ilma et ta oleks võimaldanud uut seisukohtade esitamist või avaliku kohtuistungi pidamist.
            
         
               2.
            
            
               Teine väide, et on rikutud võistleva menetluse põhimõtet ja kaitseõigusi, kuna Avaliku Teenistuse Kohus lahendas asja kohtumäärusega, ilma et ta oleks võimaldanud uut seisukohtade esitamist või avaliku kohtuistungi pidamist.
            
         
               3.
            
            
               Kolmas väide, et on rikutud õigusnormi, kuna Avaliku Teenistuse Kohus lisas Euroopa Liidu ametnike personalieeskirjade artiklis 24 sätestatud institutsioonipoolse abistamise tingimuste hulka uue tingimuse.